paragraph_text: Četvrta dalmatinska brigada bila je razvojačena 12. travnja 1943. u Nevesinju. Njenim ljudstvom uglavnom je bila popunjena Treća dalmatinska brigada NOVJ-a. Ponovo je utemeljena kao potpuno nova brigada pod istim nazivom 12. rujna 1943. u okolini Splita. Budući da su ju većinom činili borci iz Splita, od tada je bila poznata i pod nazivom Četvrta splitska brigada.